Ren Hang. Ren Hang () (1989-yil 23-fevralda tugʻilgan) — xitoylik professional futbolchi, hozirda Xitoy Superligasining „Wuhan Three Towns“ klubida oʻynaydi. Klubdagi faoliyati. Ren Hang futbolchilik faoliyatini 2007-yilgi mavsumda Changsha Ginde bilan boshlagan, u 2007-yilning 4-oktyabrida „Shanghai Shenhua“ga qarshi oʻyinda (2:0) klub safida debyut qilgan. Keyingi mavsumda u 24 ta oʻyinda mayonga tushib, oʻzini jamoaning asosiy oʻyinchisi sifatida koʻrsatgan, Changsha 2008-yilgi mavsum oxirida jadvalning oʻrtasidan joy olishgan. U 2010-yilgi mavsumgacha jamoa himoyasida muntazam ravishda maydonga tushgan, oʻshanda klub yomon oʻyin koʻrsatgan va Ren jamoa birinchi ligadan tushib ketgani sababli klubni tark etgan. 2011-yilgi mavsum boshlanishidan oldin Renga klubni tark etishga ruxsat berilgan va u yuqori divizion vakili Jiangsu Suning jamoasiga oʻtgan. U klubdagi debyutini 2011-yilning 3-aprelida Beijing Guoanga qarshi oʻyinda (2:0) oʻtkazgan. Ren jamoaning asosiy oʻyinchisiga aylangan, jamoaning natijalari asta-sekin yaxshilanib borgan va klub 2011-yilgi mavsum oxirida oʻzining eng yaxshi liga natijasini qayd etgan. Ren 2016-yilning iyun oyida klub bilan shartnoma mojarosi tufayli „Jiangsu“ning zaxira jamoasiga tushirilgan. 2016-yilning 16-sentyabrida u Jiangsu bilan shartnomasini bekor qilgan va Xitoy Superligasining boshqa jamoasi „Hebei China Fortune“ga qoʻshilgan. Ammo u 2017-yilgi mavsumgacha klub tarkibida maydonga tusha olmagan. U klubdagi debyutini 2017-yilning 5-martida Henan Jianyega qarshi oʻyinda (0:0) oʻtkazgan. Xalqaro faoliyati. Ren Xitoy terma jamoasidagi debyutini 2014-yilning 18-iyunida Makedoniyaga qarshi oʻyinda (2:0) oʻtkazgan. U ilk xalqaro golini 2017-yilning 7-iyunida Filippinga qarshi oʻyinda (8:1) kiritgan. Yutuqlar. Klub. Jiangsu Suning Wuhan Three Towns